ذكر طاهر … الى الامام موسى الكاظم عليه السلام
بقلم الشاعر رياض الركابي –
ياذكر طاهر اشماتمضي السنين
باقي بينه او هاي زوّارك الوف
زحف تتعناك ذابحها الحنين
اتريد تشتم ريحتك لمّن تطوف
اصفوف ماهدها التعب ماتستكين
او تقره بيها امحبتك هاي الصفوف
ولو عمرك تعب گضيته او سجين
بس بنيت او نِعم من ذيچ الچفوف
رادوا ايتعبوك فد يوم او تلين
او ياعقيدة الگدرت اتشلها السيوف
وين قصر الخلد ، لو قصر السلام
والجواري ، والغواني والدفوف
استباحوا كل رذيله او كل حرام
ناس حكم الدين عدها اويه الظروف
جلّ من بدل خربتك يا امام
ابمناير ذهب تسحر من يشوف
او هاي گبتك ، تسطع او يبهي المقام
او غم شمسهم غابت او ذلها الكسوف